2018. gada 15. maijā Rīkojums Nr. 217

Rīgā (prot. Nr. 24 21. §)

**Par apropriācijas pārdali**

1. Atbalstīt apropriācijas un četru amata vietu pārdali 2018. gadā no budžeta resora "13. Finanšu ministrija" programmas 97.00.00 "Nozaru vadība un politikas plānošana" 68 520 *euro* apmērā uz budžeta resora "03. Ministru kabinets" programmu 01.00.00 "Ministru kabineta darbības nodrošināšana, valsts pārvaldes politika", lai Valsts kanceleja ar 2018. gada 1. jūniju nodrošinātu sabiedriskajā sektorā nodarbināto atlīdzības politikas veidošanu.
2. Valsts kancelejai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Finanšu ministre Dana Reizniece-Ozola